
Rīgas 95. vidusskola

Bruknas iela 5, Rīga, LV-1058, tālrunis 67474185, e‑pasts r95vs@riga.lv

**Pašnovērtējuma ziņojums**

2024./2025.m.g.

1. **Izglītības iestādes darbības un izglītības programmas īstenošanas**

**kvalitātes mērķi un to sasniegšanas izvērtējums**

* 1. Izglītojamo skaits un īstenotās izglītības programmas 2024./2025.m.g.

|  |  |  |
| --- | --- | --- |
| Izglītības programmas nosaukums  | Īstenošanas vietas adrese (ja atšķiras no juridiskās adreses) | Izglītojamo skaitsuz 01.09.2024. |
| Pirmsskolas izglītības programma | Bruknas iela 3 | 100 |
| Pamatizglītības programma | Bruknas iela 5 | 774 |
| Vispārējās vidējās izglītības programma | Bruknas iela 5 | 142 |

* 1. Pedagogu un atbalsta personāla nodrošinājums

|  |  |  |
| --- | --- | --- |
| NPK | Informācija | Skaits |
|  | Ilgstošās vakances izglītības iestādē (vairāk kā 1 mēnesi) 2024./2025.m.g. | Vispārējās pamatizglītības skolotājs - 3,3 likmes, vispārējās vidējās izglītības skolotājs- 0.33 likmes, skolotājs logopēds -1 likme, sākumizglītības skolotājs - 0,5 likmes, pagarinātās dienas grupas skolotājs -1.5 likmes, speciālais pedagogs – 0.3 likmes, interešu izglītības skolotājs - 0.33 likmes, pirmsskolas izglītības sporta skolotājs - 0,111 likmes, pedagoga palīgs - 0,167 likmes |
|  | Izglītības iestādē pieejamais atbalsta personāls izglītības iestādē | Skolotājs logopēds - 1,8 likmes; pedagoga palīgs - 3,635 likmes; izglītības psihologs – 2 likmes; izglītības iestādes bibliotekārs - 2 likmes; pedagogs karjeras konsultants – 0,3 likmes; sociālais pedagogs – 2 likmes; speciālais pedagogs – 0,5 likmes |

* 1. Informācija par izglītības iestādes 2024./2025.m.g. noteikto izglītības kvalitātes mērķu sasniegšanu:

|  |  |  |  |
| --- | --- | --- | --- |
| NPK | **Kvalitatīvais / kvantitatīvais** **indikators**  | Noteiktais rādītājs  | Sasniegtais rezultāts |
| 1. | Izglītojamo vidējie statistiskie sasniegumi mācību gada noslēgumā: |  |  |
| 1.1. | Vispārējās pamatizglītības programmā/-s | Vidējais vērtējums - 7,5 | Daļēji sasniegts. Vidējais vērtējums 6,99. |
| 1.2. | Vispārējās vidējās izglītības programmā/-s | Vidējais vērtējums - 6,46 | Sasniegts. Vidējais vērtējums ir 6,57. |
| 2. | Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem. | Paaugstināt rezultātus centralizētajos eksāmenos latviešu valodā un matemātikā pietiekamā līmeni, lai izglītojamie varētu būt konkurētspējīgie iestāšanās vidusskolās valstī. | Daļēji sasniegts. Noteiktais rādītājs ir sasniegts matemātikā un svešvalodā (angļu). Vidējais rezultāts matemātikā skolā 9. klasēs ir 51,22%. Salīdzinājumā ar 2023./2024.m.g. rādītājs ir paaugstinājusies par 7,96% un ir augstāk par sasniegumiem valstī - par 2,58%. Vidējais rezultāts svešvalodā - 58,14%, ir augstāk par 5,79%, salīdzinot ar iepriekšējo mācību gadu, bet ir zemāk nekā valstī par 7,66%.CE latviešu valodā vidējais rādītājs - 41,85%. |
| 3. | Izglītojamo vidējie statistiskie sasniegumi valsts pārbaudes darbos vidējās izglītības programmas apguves noslēgumā attiecībā pret vidējiem valsts rezultātiem: |  |  |
| 3.1. | optimālā kursa līmenī | Vienādi vai augstāki visos mācību priekšmetos | Daļēji sasniegts. Noteiktais rādītājs ir sasniegts matemātikā - 58,5%, ir augstāk par 13,5% salīdzinājumā ar 2023. /2024. mācību gadu un augstāk nekā valstī par 14,8%. Sasniegumi svešvalodā ir pazeminājusies par 9,7% (57,3%), un latviešu valodā par 4,2% (42,8%). |
| 3.2. | padziļinātā kursa līmenī | Vienādi vai augstāki visos mācību priekšmetos | Sasniegts. Izglītojamo vidējie statistiskie sasniegumi salīdzinājumā ar 2023./2024. mācību gadu ir augstāki bioloģijā - 55%, valstī - 52%, ķīmija - 67,6%, valstī - 53%, matemātikā - 57,4%, zemāk nekā valstī par 4,6% un programmēšanā - 80%, augstāk nekā valstī par 29%.Daļēji sasniegts. Nedaudz zemāki mācību sasniegumi fizikā (27%) un latviešu valodā un literatūrā (46,2%). |
| 4.  | Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml. | Piedalīsies 35% skolēnu | Piedalījās 33,78% skolēnu. |
| 5. | Izglītības iestādes audzināšanas darbā sasniedzamie rezultāti  | Tiks organizēti: 60% tradicionālie pasākumi, 20 % valsts un tautas svētki un 20% vizuālās mākslas, radošo darbu izstādes, viktorīnas un konkursi. Tiks realizēti 100% ieplānotie pasākumi veltīti audzināšanas darba prioritātei " Latviešu grāmatai - 500" | Tika organizēti:58% tradicionālie pasākumi, 20 % valsts un tautas svētki un 22 % vizuālās mākslas, radošo darbu izstādes un konkursi.Tika organizēti 80% ieplānotie pasākumi, kas veltīti Latviešu grāmatas 500 gadadienai (izstāde skolas bibliotēkā "Latviešu grāmatai - 500", projektu nedēļa "Latviešu grāmata"(2.-6.kl.), vienota lasīšanas stunda, ekskursiju diena „Pasaule kā atklāta grāmata”, mācību ekskursijas uz Latvijas Nacionālo bibliotēku. |

* 1. Izglītības iestādes darbības un izglītības programmu īstenošanas kvalitātes mērķi 2025./2026.m.g.:

|  |  |  |
| --- | --- | --- |
| NPK | **Kvalitatīvais / kvantitatīvais** **indikators**  | Noteiktais rādītājs  |
| 1. | Izglītojamo vidējie statistiskie sasniegumi mācību gada noslēgumā: |  |
| 1.1. | Vispārējās pamatizglītības programmā/-s | Ikdienas izglītības procesā lielākajai daļai izglītojamo nodrošināta iespēja sasniegt optimālus mācību rezultātus: vairāk nekā 50% izglītojamo pamatizglītībā ikdienas vidējie mācību sasniegumi statistiski ir 5 - 7 balles. |
| 1.2. | Vispārējās vidējās izglītības programmā/-s | Vidējā izglītībā 50% izglītojamo sasniedz optimālo līmeni. |
| 2. | Izglītojamo vidējie statistiskie sasniegumi valsts pārbaudes darbos vispārējās pamatizglītības programmas apguves noslēgumā 9.klasē attiecībā pret vidējiem valsts rezultātiem. | CE vidējie rezultāti nav zemāki par 40%. |
| 3. | Izglītojamo vidējie statistiskie sasniegumi valsts pārbaudes darbos vidējās izglītības programmas apguves noslēgumā attiecībā pret vidējiem valsts rezultātiem: |  |
| 3.1. | optimālā kursa līmenī | CE vidējie rezultāti nav zemāki par25%. |
| 3.2. | padziļinātā kursa līmenī | CE vidējie rezultāti nav zemāki par 35%. |
| 4.  | Darbs ar talantīgajiem izglītojamiem un izglītojamo sasniegumi olimpiādēs, konkursos, sacensībās u.tml.  | Organizēt darbu ar talantīgajiem izglītojamiem, kuros piedalīsies 35% izglītojamo.  |
| 5. | Izglītības iestādes audzināšanas darbā sasniedzamie rezultāti  | Sekmēt izglītojamo sociālo un emocionālo labklājību, īstenojot jēgpilnus un mērķtiecīgi organizētus pasākumus: atbalsta personāla nodarbības pa klasēm, skolēnu un vecāku aptaujas, mācību ekskursijas, labdarības akcijas, projektu nedēļa 2.- 6. klasēs, konkursi, viktorīnas, klases stundas par tikumiem -laipnība, mērenība, līdzcietība, savaldība. |

1. **Informācija par izvirzīto prioritāšu sasniegšanu**
	1. Informācija par 2024./2025.m.g. izvirzīto prioritāšu sasniegšanu:

|  |  |  |  |
| --- | --- | --- | --- |
| NPK | Prioritāte  | Plānotie sasniedzamie rezultāti  | Norāde par uzdevumu izpildi (sasniegts/daļēji sasniegts/nav sasniegts) un komentārs |
| 1. | Uz kompetencēm balstīta pamatizglītības un vispārējās vidējās izglītības satura apguves īstenošana un pilnveidošana. | 1.Pamatizglītības un vidējās izglītības standarta, izglītības programmas kvalitatīva īstenošana.2. Kvalitatīva izglītojamo mācību sasniegumu vērtēšana, izmantojot jaunu vērtēšanas sistēmu, ievērojot vidusskolas izglītojamo mācību sasniegumu vērtēšanas kārtību. 3. Izglītojamo mācību sasniegumu uzlabošana ikdienas darbā un valsts pārbaudes darbos.4. Mācību priekšmetu pedagogu sadarbības un starppriekšmetu saiknes mācību un audzināšanas darbā pilnveidošana. | Sasniegts.Saturs veidots pēctecīgi un saskaņots no pirmsskolas līdz vidusskolai, domājot par sasniedzamo rezultātu, jēgpilniem uzdevumiem un atgriezenisko saiti izglītojamajiem.Sasniegts daļēji.Izstrādāta un apstiprināta skolas jaunā mācību sasniegumu vērtēšanas kārtība, izglītojamie un vecāki iepazīstināti ar jauno mācību sasniegumu vērtēšanas kārtību.Pedagogiem jāpiedalās apmācībās par izmaiņām skolēnu mācību sasniegumu vērtēšanas kārtībā.Sasniegts.Sasniegts. |
| 2. | Mācību satura realizācija efektivitātes paaugstināšana. | 1. Skolotāju savstarpēja stundu vērošana.2. Latviešu valodas apguves līmeņa monitorings visās prasmēs. | Sasniegts daļēji.Ir nepieciešams pilnveidot pedagogu savstarpējo stundu vērošanas procesu.Sasniegts.Notika latviešu valodas līmeņa monitorings skolas 3., 4., 5., 6., 7., 8. klasēs. Tika pārbaudīta rakstītprasme, lasītprasme, tekstpratība. |
| 3. | Pozitīvas sadarbības nostiprināšana skolā, veidojot drošu un draudzīgu vidi. | 1. Kolektīva saliedēšana.2. Profilaktiskais darbs pieaicinot vieslektorus. 3. Novadīt grupas nodarbības, kuri ir vērsti uz izglītojamo labbūtību un sadarbību.  | Sasniegts. Pedagoģiskās sēdes pozitīvas sadarbības nostiprināšana, veidojot drošu un draudzīgu vidi. Skolas pārmaiņu kvalitātes īstenošana pārejā uz Vienotu skolu.Sasniegts. Skola sadarbojas ar Valsts Policijas nepilngadīgo lietu prevencijas nodaļas inspektori, drossinternets.lv, onplate.lv, Rīgas valstspilsētas pašvaldības Labklājības departamenta speciālisti.Sasniegts.Skolā notiek adaptācijas treniņi 1.klases, 5.klases,10.klases. |
| 4. | Administratīvā darba organizēšana mācību satura īstenošanai | 1. Noteikts laiks skolas vadības sadarbībai.  | Sasniegts. |

1. **Elementu izvērtējums**
	1. **Elementa “Mācīšana un mācīšanās” izvērtējums**
		1. Informācija par 2024./2025.m.g. izglītības iestādes vadības mērķiem mācību stundu/nodarbību vērošanā, iegūtajiem datiem un informāciju no mācību stundu/nodarbību vērošanas:

 2024./2025. mācību gadā viens no plānotiem rezultātiem bija pilnveidot stundu vērošanas praksi, kad stundu vērošanu veic ne tikai skolas vadība, bet arī mācīšanas konsultants un pedagogi - mentori. Izglītības iestādē katru semestri tiek veikta mācību stundu vērošana ne mazāk kā 40% pedagogu, lai iegūtu objektīvu informāciju par mācīšanas un mācīšanās procesa kvalitāti, datu vākšanai, attīstības plānošanai. Vērojot mācību stundas, akcents likts uz stundas efektivitāti, sasniedzamā rezultāta izvirzīšanu, izpratni par efektīvas mācību stundas 3 daļām. Vērošanas rezultāti tika izvērtēti un pārrunāti ar skolotājiem vadības sanāksmēs. Izglītības iestādes direktora vietnieki 5.-12. klasēs vēroja stundas pie pedagogiem, kuri uzsāka darbu Rīgas 95. vidusskolā (4 pedagogi, 12 stundas), pie skolotājiem, kuriem nepieciešams administrācijas atbalsts (3 pedagogi, 7 stundas), 5. klasēs 16 stundas (adaptācijas posmā), un 6 stundas mācīšanas konsultants, 38 stundas 7., 8. klasēs Vienotas skolas ietvaros, 9. klasēs un vidusskolā - 28 stundas kopā ar konsultantiem. 1. -4 klasēs tika vērota 21 mācību stunda, interešu izglītība - 10 nodarbības. Pedagogi stundas laikā nodrošina labvēlīgu emocionālo vidi skolēnu sadarbībai. 80% vēroto stundu pedagogi ievēro mācību stundas uzbūvi - ierosināšanu, apjēgšanu un refleksiju. Pedagogi sniedz izglītojamiem atgriezenisko saiti, tā ne vienmēr ir pietiekama, lai izprastu, kādēļ uzdevumu nav izdevies paveikt pilnībā. Turklāt 67% stundu ir vērojams, ka pedagogi izmanto dažādas motivējošas stratēģijas. Pedagogi izglītojamiem palīdz izprast, kā mācīties, modelē mācīšanos, skaidrojot, kā veikt konkrētus mācību uzdevumus, palīdz veidot jaunus ieradumus. Mācību stundās tiek izmantotas dažādas mācību stundu struktūras, dažādas mācību metodes, metodiskie paņēmieni un jēgpilni uzdevumi, kuri mērķtiecīgi virza uz mācību stundas sasniedzamo rezultātu. Mācību stundu sākumā tiek formulēti saprotami un skaidri sasniedzamie rezultāti 65% vēroto mācību stundu. Ne visās stundās ir iespējams jauno mācību vielu saistīt ar reālo ikdienu, tomēr 58% stundu tas bija vērojams. Jēgpilnu mācību līdzekļu un materiālu, kā arī tehnisko un-IT līdzekļu jēgpilnu izmantošanu var novērot ne vairāk kā 38% vērojamu stundu. Mācību stundās (42% vēroto stundu) pārsvarā tiek veikta mācību procesa diferenciācija un individualizācija, to pielāgojot atbilstoši izglītojamo spējām, vajadzībām un interesēm. Pedagogi ņem vērā izglītojamo gatavību mācībām, piedāvājot dažāda izziņas līmeņa uzdevumus, pēc iespējas ņem vērā izglītojamo intereses, kā arī izglītojamo mācīšanās vajadzības (laiku, atgādnes, izglītības vides iekārtojumu u.tml.). Bet ne vienmēr respektē izglītojamo mācīšanās vajadzības. 2024./2025.m.g.tika vērotas 4 audzināšanas stundas 1.-4. klasēs, 10 audzināšanas stundas -5.-12. klasēs. Analizējot hospitētās klases stundas, var atzīmēt, ka stundas ir rādošas un daudzveidīgas, saturs ir vecumposmam atbilstošs, saistīts ar izglītojamo pieredzi, stundās izmantotas tehnoloģijas (prezentācijas, video, Kahoot u c.) uzdevumi palīdz sasniegt sasniedzamus rezultātus. Visas klases stundas notika latviešu valodā, bet jāattīsta sarunvalodas prasmes. Izglītojamie izvirza sasniedzamo rezultātu, ne visi var sniegt atgriezenisko saiti. Stundās klašu audzinātāji nodrošināja individuālo pieeju un tika īstenots savstarpējs sadarbības process. Šogad tika novadītas integrētas (apvienotas) klases stundas pēc klašu posmiem (5.,6.,8.,9 klašu grupas). Klases stundas pārsvara ir skolēncentrētas, tomēr 5.-12. klasēs mācību process varētu būt pašvādīts.

* + 1. Pašvērtēšanā izmantotās kvalitātes vērtēšanas metodes: mācību stundu, nodarbību vērošana, dokumentu analīze, sarunas.
		2. Elementa “Mācīšana un mācīšanās” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes izveidotā sistēma datu ieguvei par mācīšanas un mācīšanās kvalitāti un tās pilnveidei | Katru semestri tika apmeklētas mācību stundas ne mazāk kā pie 40% pedagogu. | Ir nepieciešams pilnveidot pedagogu savstarpējo stundu vērošanas procesu. |
| Izglītības procesa plānošanas un īstenošanas efektivitāte un kvalitāte | Pedagogi plāno mācību un audzināšanas procesu un to īsteno pārsvarā efektīvi. Pedagogi nosaka mācību stundu sasniedzamos rezultātus, izglītojamiem tie ir saprotami. Mācību stundai parasti ir trīs daļas – ierosināšana, apjēgšana un refleksija. | Turpināt pilnveidot pedagoga prasmi sniegt atgriezenisko saiti, kā arī iesaistīt izglītojamos atgriezeniskās saites sniegšanā. |
| Izglītības procesa diferenciācija, individualizācija un personalizācija | Nodrošināts darbs ar skolēniem, kuriemnepieciešams individualizētsatbalsts, veikts monitorings. | Turpināt stiprināt skolotāju izpratni par diferenciācijas, individualizācijas un personalizācijas metodēm mācību procesā.  |
| Mācību sasniegumu vērtēšanas kārtība | Izstrādāta jauna vērtēšanas kārtība. | Veikt uzlabojumus mācību sasniegumu vērtēšanā. |
| Izglītības iestādes individualizēta un/vai personalizēta atbalsta sniegšana izglītojamiem | Pēc nepieciešamības tiek veidoti individuālie izglītības apguves plāni. Skolēna individuāla vajadzību nodrošināšana ar viņam piemērotu speciālistu. Atbalsta personāla pieejamībā individuālu vajadzību atbalsta sniegšanu skolēniem. | Veikt pieredzes apmaiņu pasākumi sniedzot individuālo atbalstu un sava profesionāla darba pilnveidošana.  |
| Izglītības iestādes darbība, nodrošinot izglītības ieguvi ģimenē  | Skola organizē konsultācijas izglītojamiem, sniedz atbalstu vecākiem, realizē mājas apmācību, ja veselības stāvokļa dēļ skolēns ilgāk par mēnesi nespēj apmeklēt izglītības iestādi, mācības organizē saskaņā ar vispārējās izglītības programmu, pielāgojot to katra izglītojamā individuālajām vajadzībām. |  |
| Izglītības procesa īstenošana pirmsskolas izglītības programmā  |  |  |
| Mācību procesa kvalitāte un plānošana  | Mācību stundas ir strukturētas, ar skaidriem mērķiem; plānojums saskaņots ar standartiem. | Pilnveidot starppriekšmetu saiknes, balstoties uz izglītojamo vajadzībām. |
| Pedagoga profesionālā darbība un kompetence. | Pedagogi izmanto profesionālās zināšanas un pieredzi; regulāri pilnveidojas. |  Attīstīt inovatīvas pieejas un dalīties pieredzē kolēģu vidū. |
| Mācību metožu daudzveidība un piemērotība. | Izmantotas dažādas metodes, kas veicina izglītojamo aktivitāti. | Vairāk iekļaut pētniecības un sadarbības metodes. |
| Mācību satura atbilstība noteiktajiem mērķiem un standartiem. | Saturs atbilst valsts standartiem un programmām. | Plašāk izmantot reālās dzīves piemērus un starptautisku pieredzi. |
| Izglītojamo aktīva iesaiste un mācību motivācija. | Izglītojamie tiek iesaistīti diskusijās, projektos un praktiskos darbos. | Veicināt iekšējo motivāciju un pašdisciplīnu ilgtermiņā. |
| Diferencēta pieeja un individuālais atbalsts izglītojamajiem. | Nodrošināts atbalsts izglītojamajiem ar mācību grūtībām- Individuālie Izglītības plāni. Nodrošināta iespēja rakstīt zinātniski pētniecības darbus 7.-9. klasēs. | Pilnveidot talantīgo izglītojamo atbalsta sistēmu, sastādot plānu darbam ar talantīgajiem izglītojamajiem. |
| Mācību vides drošība, spēja iekļaut un labvēlīgums. | Vide ir droša un iekļaujoša; izglītojamie jūtas pieņemti. | Stiprināt emocionālo labsajūtu un iekļaujošās pedagoģijas principus. |
| Sadarbība starp pedagogiem un izglītojamajiem mācību procesā. | Pastāv atvērta komunikācija un savstarpēja cieņa. | Pilnveidot līdzdalības iespējas mācību satura izvēlē. |

* + 1. Galvenie secinājumi turpmākajam darbam par visu elementu:

1) Izveidot, regulāri īstenot un pārraudzīt mācību stundu vērošanas plānu, kas ietver sevī gan iestādes vadības plānotās, gan pedagogu savstarpējās piedāvātās mācību stundas, lai iegūtu objektīvu informāciju par mācīšanas un mācīšanās procesa kvalitāti.

2) Pilnveidot pedagogu prasmi veidot nobeiguma pārbaudes darbus, izmantojot SOLO taksonomiju, lai pārbaudes darbi dotu iespēju izglītojamiem paradīt savu sniegumu, kā arī pedagogu prasmes un zināšanas darbam ar atgādnēm skolēniem, kam rekomendēti atbalsta pasākumi.

3) Izglītības iestādē nodrošinātā izglītības ieguve ģimenē, to organizēšana un efektivitāte.

4) Ir nepieciešams pilnveidot pedagogu izpratni par būtiskām mācību diferenciācijas un personālizācijas/ individuālizācijas atšķirībām, kā arī pilnveidot skolotāju prasmes sniegt daudzdimensionālu atgriezenisko saiti.

* 1. **Elementa “Vienlīdzība un iekļaušana” izvērtējums**
		1. Pašvērtēšanā izmantotās kvalitātes vērtēšanas metodes: intervijas/sarunas, dokumentu analīze.
		2. Elementa “Vienlīdzība un iekļaušana” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes darbībā un izglītības programmas īstenošanā un izglītības ieguvē iesaistīto izpratne par vienlīdzības un iekļaušanas aspektiem izglītībā | Izglītības iestādē ir vienota izpratne par vienlīdzību un iekļaušanu. Izglītības iestādes iegūtā informācija un dati ikgadējā pašvērtēšanā apliecina, ka skolā nav sastopama diskriminācija, ksenofobija vai cita veida neiecietība. | Pielāgot mācību vide skolēniem, kuram nepieciešama iekļaujoša vide. |
| Izglītības iestādes izveidotā sistēma iekļaujošas mācību vides nodrošināšanai un vienlīdzīgas attieksmes organizācijas kultūras ieviešanai. | Izglītības iestādē ir izstrādāta kārtība vai rīcības plāns gadījumiem, kad kāds tiek fiziski vai emocionāli apcelts vai aizskarts. Problēmsituāciju gadījumā izglītības iestāde nodrošina nepieciešamo atbalstu visiem iesaistītajiem. Skola spēj operatīvi reaģēt uz problēmsituācijām un nodrošināt atbalstu. Skola izstrādātā izglītojamo speciālo vajadzību noteikšanas, individuālā plāna izstrādāšanas un īstenošanas kārtība. Izglītojamajiem ar īpašām vajadzībām tiek nodrošināta pielāgota mācību vide un individuālais atbalsts. | Turpināt izglītot vecākus par bērna vajadzību ievērošanu, vecumposmu īpatnībām. |
| Izglītības iestādes darbībā konstatēto izglītības kvalitātes risku identificēšana un izvērtēšana | Valsts izglītības informācijas sistēmā (VIIS) ir ievadītā informācija par izglītojamiem, kuri bez attaisnojoša iemesla ilgstoši neapmeklē izglītības iestādi (20 un vairāk mācību stundas / nodarbības semestrī), VIIS sistēmas datu regulāra analīze par neapmeklētājiem un darbība saskaņa ar "K[ārtība, kādā Rīgas 95.vidusskola informē izglītojamo vecākus, pašvaldības vai valsts iestādes, ja izglītojamais bez attaisnojoša iemesla neapmeklē izglītības iestādi"'](https://95vsk.lv/fileman/Uploads/Documents/kartibas_noteikumi/1_pielikums_IKN_labots_1_.docx).Izglītības iestādē ir pieejami atbalsta personāla pakalpojumi, izglītojami, saņem mērķtiecīgu atbalstu. |  |
| Izglītības iestādes izveidotā sistēma katra izglītojamā izaugsmes nodrošināšanai neatkarīgi no sociālekonomiskajiem apstākļiem u.c. aspektiem | Izglītības iestāde pārsvarā nodrošina izglītojamo izaugsmi neatkarīgi no sociālekonomiskajiem apstākļiem u.c. aspektiem. Izglītības iestāde ir izveidojusi sistēmu, kurā izglītojamā sasniegumi, mācību rezultāti un izaugsme nav atkarīga no tā, kāds ir viņa dzimums, dzīvesvieta, ienākumu līmenis ģimenē, etniskā piederība, dzimtā valoda, vecāku izglītība, tas, vai viņam ir imigranta statuss u.tml. Izglītības iestādē tiek uzkrāti dati un informācija, lai veiktu nepieciešamo izvērtējumu.  |  |

* + 1. Galvenie secinājumi turpmākajam darbam par visu elementu:

1) Izglītības iestādē pastāv konsekventa un vienota izpratne par vienlīdzības un iekļaušanas principiem. Diskriminācijas, ksenofobijas vai citas neiecietības izpausmes nav sistemātiski novērojamas, kas liecina par efektīvu organizācijas kultūras attīstību. Tomēr nepieciešams nodrošināt šo principu ilgtspējīgu īstenošanu, regulāri aktualizējot profesionālo pilnveidi un stiprinot skolēnu, pedagogu un vecāku izpratni par iekļaušanas jautājumiem.

 2) Skolai ir izstrādāti mehānismi problēmsituāciju risināšanai (fiziska vai emocionāla apcelšana), kā arī sistēma izglītojamo ar speciālām vajadzībām atbalstam. Nepieciešams turpināt attīstīt sadarbību ar vecākiem, lai stiprinātu izpratni par bērna vajadzībām un vecumposmu īpatnībām.

3) Regulāra VIIS datu analīze par kavējumiem ļauj laikus konstatēt riskus un iesaistīt atbildīgās institūcijas. Jāturpina šī sistēma, īpaši akcentējot preventīvos pasākumus, lai samazinātu ilgstošas neapmeklēšanas gadījumus.

4) Pastāvošā sistēma nodrošina izglītojamo sasniegumu un izaugsmes neatkarību no sociālekonomiskajiem un citiem kontekstu faktoriem (dzimuma, etniskās piederības, dzīvesvietas, ģimenes ienākumu līmeņa u.c.). Tomēr ilgtermiņā jāveic padziļināta datu analīze, lai identificētu latentus nevienlīdzības riskus un pilnveidotu personalizētu pieeju mācību procesa organizēšanā.

* 1. **Elementa “Pieejamība” izvērtējums**
		1. Pašvērtēšanā izmantotās kvalitātes vērtēšanas metodes: skolas anketēšana, dokumentu analīze.
		2. Elementa “Pieejamība” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes izpratne par faktoriem, kuri ietekmē izglītības pieejamību | Skola saprot, kas ietekmē izglītības pieejamību, un ikdienas rīcība atbilst šai izpratnei. Skola skaidri zina, kāda ir tās pieejamība, tostarp: piedāvātās izglītības programmas un gatavība īstenot citas programmas; sociālekonomiskie faktori, kas ietekmē izglītojamo iespējas; pedagoģiskās pieejas atbilstība izglītojamo spējām, vajadzībām un interesēm; skolas piedāvājuma atbilstība sabiedrības mainīgajām vajadzībām. | Regulāri un sistemātiski analizēt pieejamības rādītājus (izglītības programmu pieprasījumu, skolēnu sasniegumus, sociālekonomiskos apstākļus), lai identificētu potenciālos riskus un savlaicīgi pielāgotu piedāvājumu. Turpināt regulāri informēt un izglītot visas mērķgrupas, lai saglabātu vienotu izpratni un konsekventu rīcību. |
| Izglītības vides pieejamība un izglītības programmas pielāgošana izglītojamiem ar speciālajām vajadzībām | Individuālie izglītības plāni (41). Izglītības iestāde nodrošina mūsdienīgus vides pieejamības risinājumus un izglītības programmas pielāgošanu izglītojamiem ar speciālām vajadzībām klātienē-atbalsta pasākumi un attālināti-izglītība ģimenē, mājās apmācība.  | Veikt izglītojošo darbu ar pedagogiem. |
| Izglītības iestādes iespēju un piedāvājuma ietekme uz iespējām nodrošināt augstu izglītības kvalitāti | Skola piedāvā aktuālie padziļinātie kursi vidusskolā. Ir iespējā nodrošināt skolēnus ar individuāliem datoriem.  | Piesaistīt skolā jaunus pedagogus. |
| Izglītības iestādes rīcība priekšlaicīgas mācību pārtraukšanas risku mazināšanā | Iegūta pieredze un zināšanās projekta PuMPuRS, sadarbība ar Sociālo dienestu, starpinstitucionālas sapulces, sadarbība ar skolēnu ģimenēm izvērtējot socializācijas un adaptācijas riskus. Komandu darbs.  | Iesaistīties projekta "Skola-kopienā" (ir pieteikums). |
| Izglītības iestādes piedāvātās iespējas izmantot dienesta viesnīcu un/vai internātu  | Izglītības iestāde nepieciešamības gadījumā nodrošina iespējas dzīvot dienesta viesnīcā, kur ir apstiprināti iekšējās kārtības un drošības noteikumi. |  |

* + 1. Galvenie secinājumi turpmākajam darbam par visu elementu:

1) Izglītības iestādē dažādām mērķgrupām – administrācijai, pedagogiem, izglītojamiem, vecākiem un dibinātājam – pastāv saskaņota un konsekventa izpratne par faktoriem, kas ietekmē izglītības pieejamību. Turklāt faktiskā rīcība visu iesaistīto pušu līmenī atbilst šai izpratnei, nodrošinot vienotu pieeju un organizācijas kultūru. Turpmākās attīstības vajadzības ietver regulāru pieejamības rādītāju analīzi, pedagogu profesionālās pilnveides stiprināšanu darbā ar skolēniem ar speciālām vajadzībām, aktīvu iesaisti jaunos projektos (piem., “Skola–kopienā”, "Skolas Soma" ), kā arī vienotas izpratnes par pieejamību saglabāšanu visās mērķgrupās.

2) Izglītības vides pieejamība un izglītības programmas pielāgošana izglītojamiem ar speciālajām vajadzībām-individuālie plāni, atbalsta pasākumi, rīcības plāni, kārtības.

3) Izglītības iestādes rīcība priekšlaicīgas mācību pārtraukšanas risku mazināšanā-starpinstitucionālas sapulces.

**3.4. Elementa “Drošība un psiholoģiskā labklājība” izvērtējums**

* + 1. Pašvērtēšanā izmantotās kvalitātes vērtēšanas metodes: anketēšana, izglītības iestādes apskate, sarunas, diskusija ar mērķgrupām.
		2. Elementa “Drošība un psiholoģiskā labklājība” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums | Stiprās puses | Turpmākās attīstības vajadzības |
| Izglītības iestādes darbs, iegūstot informāciju un datus par izglītojamo, vecāku un personāla drošību un psiholoģisko labklājību | Edurio aptauju analīze, preventīvais izglītojošs darbs ar klašu kolektīviem, vecāku sapulču apmeklējums. Piedalīšanas vecāku dienas (2x gadā). | Izstrādāt aptauju par izglītojamo, vecāku un personāla drošību un psiholoģisko labklājību.Turpināt sadarbību ar Edurio platformu, veikt aptauju rezultātu analīzi. |
| Izglītības iestādes iekšējās kārtības un drošības noteikumu ievērošana | Skola, iesaistoties visām mērķgrupām (pedagogiem, izglītojamiem, atbalsta personālam, vecākiem u.tml.), ir izstrādāti iekšējās kārtības un drošības noteikumi, darba kārtības noteikumi, trešo personu uzturēšanās noteikumi izglītības iestādē, vienlaikus nosakot kvantitatīvos rādītājus, kuri ļauj izvērtēt izglītojamo, personāla un vecāku izpratni par nepieciešamību ievērot izstrādātos noteikumus. | Sadarbība ar Rīgas valstspilsētas pašvaldības policiju, ir nepieciešami biežākie reidi, Rīgas pašvaldības policijas inspektora klātesamība.  |
| Izglītības iestādes fiziskā drošība un ar to saistīto risku identificēšana un novēršana |  Skolā ir izstrādāti rīcības plāni, tajā skaitā gadījumiem, ja izglītojamais apdraud savu vai citu personu drošību, veselību vai dzīvību, t.i., kad kāds tiek fiziski un emocionāli apcelts vai aizskarts. Skolai ir izstrādāta sistēma, kā sekot līdzi un kā rīkoties fiziskās drošības apdraudējumu gadījumos (piemēram, vardarbība, ņirgāšanās, bulings, ārkārtas situācijas u.tml.). Atbildība par šiem jautājumiem ir uzticēta atbalsta personālam: sociālajām pedagogam un izglītības psihologam. Notiek starpinstitucionālā sadarbība (sapulces). |  |
| Emocionālā drošība izglītības iestādē un ar to saistīto risku novēršana | Individuālas konsultācijas. Pedagoģiskas sēdes: 27.12.2024. - "Pozitīvas sadarbības nostiprināšana, veidojot drošu un draudzīgu vidi"; 13.03.2025. - "Skolas pārmaiņu kvalitātes īstenošana pārejā uz Vienotu skolu"; sociometrija 5.klasēs; Edurio aptaujas analīze. Skolā ir izstrādāti rīcības plāni, tajā skaitā gadījumiem, ja kāds tiek emocionāli apcelts vai aizskarts. |  |
| Izglītības iestādes personāla un izglītojamo labbūtība | Skolas organizētie pasākumi, tradīcijas. Atbalsta personāla profilaktisks darbs. Izglītības iestāde veic izglītojošu darbu, palīdzot apgūt izglītojamiem, personālam un vecākiem emocionālās drošības jautājumus (piemēram, garīgās veselības, cieņpilnas komunikācijas, sociāli emocionālā mācīšanās, uzvedība digitālajā vidē u.tml. jautājumi), to integrējot izglītības procesā vai arī tam papildus pievēršot uzmanību, apzinoties, kam un cik bieži veicama pārraudzība un/vai sniedzams atbalsts. | Turpināt organizēt pasākumus, kuri ir vērsti uz kolektīva saliedēšanu un labbūtību. |

* + 1. **Galvenie secinājumi turpmākajam darbam par visu elementu:**
1. Turpināt un veicināt savlaicīgu sadarbību starp izglītojamo vecākiem, izglītojamie, pedagogiem, atbalsta personālu.
2. Izvērtējot Edurio aptauju rezultātus un pamatojoties uz klašu mikroklimāta izvērtejumu veikt preventīvo un profilaktisko darbu.
3. Tiek nodrošināti individuālie izglītības plāni, kā arī atbalsts klātienē un attālināti mājās apmācībā. Praktiskā pieredze projektā "Atbalsts priekšlaicīgas mācību pārtraukšanas samazināšanai" ("PuMPuRS"), sadarbībā ar pašvaldības un valsts institūcijām, kā arī komandas darbs ar ģimenēm stiprina skolas spēju mazināt priekšlaicīgas mācību pārtraukšanas riskus.
4. Labbūtības veicināšana notiek caur tradīcijām, pasākumiem un profilaktisko atbalsta personāla darbu, nepieciešams turpināt sistemātiska pieeja, lai labbūtības jautājumi plašāk integrēt ikdienas mācību un audzināšanas procesā.
	1. **Elementa “Infrastruktūra un resursi” izvērtējums**
		1. Pašvērtēšanā izmantotās kvalitātes vērtēšanas metodes: izglītības iestādes apskate, tīmekļa vietnes izpēte.
		2. Elementa “Infrastruktūra un resursi” stiprās puses un turpmākās attīstības vajadzības:

|  |  |  |
| --- | --- | --- |
| Rezultatīvā rādītāja nosaukums  | Stiprās puses | Turpmākās attīstības vajadzības |
| Izglītības iestādei pieejamie materiāltehniskie resursi izglītības programmas īstenošanai | Skola ir nodrošināta ar mūsdienīgu aprīkojumu dabaszinību priekšmetu apguvei (ķīmija, fizika, bioloģija).Mācību programmas īstenošanai ir pieejamas labi aprīkotas darbmācības un mājturības telpas, kas ietver arī 3D printeri, kas tiek aktīvi izmantots mācību procesā.Skolai ir plašs sporta inventāra klāsts, kas tiek regulāri atjaunots, nodrošinot iespēju pilnvērtīgi īstenot sporta nodarbības. | Nepieciešams atjaunot un papildināt grāmatu fondu skolas bibliotēkā, iegādājoties jaunākās mācību grāmatas un daiļliteratūru.Nepieciešams iegādāties jaunus mācību materiālus mūzikas un vizuālās mākslas kabinetiem, lai veicinātu skolēnu radošo attīstību.Lai uzlabotu darbmācības nodarbības, jāpapildina instrumentu un iekārtu klāsts. |
| Izglītības iestādei pieejamās informācijas un komunikācijas tehnoloģijas un digitālie resursi izglītības programmas īstenošanai | Skolā ir trīs datorklases ar stacionārajiem datoriem un klasēm pieejamie klēpjdatori, kā arī šogad iegādātie Chromebooks, kas nodrošina pietiekamu IT resursu pieejamību.Daudzās klasēs ir uzstādīti interaktīvie ekrāni un projektori, kas tiek plaši izmantoti mācību procesā.Veiksmīgi noritēja tiešsaistes diagnosticējošie darbi un pārbaudes eksāmeni, kas apliecina skolas digitālo gatavību. | Jāuzlabo skolas Wi-Fi tīkla veiktspēja un jāpalielina interneta ātrums, lai nodrošinātu efektīvu digitālo resursu izmantošanu.Būtu nepieciešams nodrošināt katru pedagogu ar personīgo klēpjdatoru, lai atvieglotu mācību satura sagatavošanu.Jāorganizē papildu apmācības pedagogiem par digitālo rīku un platformu efektīvu izmantošanu. |
| Izglītības iestādes materiāltehnisko resursu un iekārtu izmantošanas efektivitāte | Materiāltehniskie resursi tiek intensīvi izmantoti, kas redzams pēc to aktīvās lietošanas un nolietojuma pakāpes.Skola efektīvi piesaista ārpusskolas finansējumu materiālās bāzes atjaunošanai un modernizācijai.Regulāri tiek veikta inventarizācija un aprīkojuma tehniskā apkope. | Jāizveido un jāievieš efektīva resursu uzraudzības sistēma, lai optimizētu to izmantošanu.Nepieciešams izstrādāt ilgtermiņa plānu aprīkojuma un resursu atjaunošanai.Jāpilnveido resursu sadales sistēma, lai nodrošinātu to maksimālu pieejamību visām mācību programmām |
| Izglītības iestādes telpu atbilstība mācību un audzināšanas procesam | Mācību klases ir piemērotas mācību procesam, un ir nodrošināts pietiekams telpu skaits atbilstoši skolēnu skaitam.Skolas telpās tiek uzturēta tīrība un kārtība, kas veido labvēlīgu mācību vidi.Skolai ir funkcionālas telpas (aktu zāle, ēdamzāle), kas tiek efektīvi izmantotas gan mācību, gan ārpusskolas aktivitātēm. | Ir nepieciešams veikt kosmētisko remontu vairākās klašu telpās un gaiteņos.Jāuzlabo ventilācijas sistēmu sporta zālē un ēdamzālē.Nepieciešams atjaunot mēbeles un skolas aprīkojumu klasēs, lai uzlabotu skolēnu komfortu. |
| Izglītības iestādes apkārtējās teritorijas un telpu multifunkcionalitāte | Skolas sporta laukums tiek izmantots gan sporta stundām, gan dažādu sporta aktivitāšu un sacensību rīkošanai. Skolas teritorija ir labiekārtota un tiek izmantota skolēnu atpūtai un brīvā laika pavadīšanai. Telpas (aktu zāle, sporta zāles) tiek izmantotas dažādu pasākumu (koncertu, sapulču) rīkošanai. | Jāuzlabo skolas sporta laukuma segums un jāuzstāda papildu apgaismojumu teritorijā, lai nodrošinātu drošību.Izveidot papildu atpūtas zonas ārpus telpām, lai izglītojamajiem būtu vairāk iespēju aktīvi pavadīt laiku.Jāpaplašina skolas telpu izmantošanu ārpusskolas aktivitātēm, piemēram, piedāvājot telpas interešu pulciņiem. |

3.4.3.Galvenie secinājumi turpmākajam darbam par visu elementu:

1. Materiālās bāzes pilnveidei skolai ir nepieciešams konsekventi turpināt modernizēt gan materiālos, gan digitālos resursus, lai tie atbilstu mūsdienu izglītības prasībām. Īpaši svarīgi ir atjaunot novecojušo aprīkojumu un uzlabot skolas tīkla infrastruktūru, kas atbalsta digitālo mācību procesu.
2. Telpu un teritorijas multifunkcionālai izmantošanai efektīvi jāizmanto visas skolas telpas un teritorija, lai tās kalpotu ne tikai mācību procesam, bet arī sniegtu plašākas iespējas ārpusskolas aktivitātēm, atpūtai un sabiedrības iesaistei. Nepieciešams uzlabot esošās atpūtas zonas un sporta laukumu.
3. Resursu pārvaldības uzlabošanai, lai maksimāli palielinātu resursu efektivitāti, ir jāievieš labāka sistēma to inventarizācijai, uzraudzībai un plānošanai. Tas ļaus ne tikai optimizēt esošo resursu izmantošanu, bet arī gudrāk plānot jaunu iegādi.

**4. Informācija par nozīmīgākajiem īstenotajiem projektiem un to rezultātiem**

 4.1. 2024./2025. Mācību gadā skola turpināja realizēt Erasmus+ projektus.

 4.1.1. Projekts "Iesācēja ceļveži" Nr.2022-1-LV01-KA210-SCH-000082730 bija uzsākts 2022.gada 31. decembrī un turpinājās līdz 2024.gada 30. decembrim. Projekta realizācijas termiņš bija divi gadi. Rīgas 95. vidusskolas projekta "Iesācēja ceļveži" partneri bija "Galileo Galilei" Valsts zinātniskā vidusskola Potenzā, Itālijā" un Privātā Arsuza Jukšeļa Zinātņu vidusskola Turcijā. "Iesācēja ceļveži" projekta mērķis bija vairot skolēnu zināšanas un intereses par savu un citu valstu kultūras (ģeogrāfijas, vēstures) mantojumu. Rezultāts - veicināt visu tā īstenošanā iesaistīto dalībnieku kultūras un starpkultūru izpratni. Mērķa grupa: skolēni vecumā no 14-18 gadiem; vecāki; angļu valodas, ģeogrāfijas, vēstures, IT, mākslas, literatūras skolotāji, atkarībā no katra partnera iespējām. Projekta bija trīs mobilitātes. Pirmās divas – noritēja iepriekšējā mācību gadā. 3. mobilitātes apmaiņas braucienu 2024. oktobrī rīkoja Turcija. "Turcijas kultūras mantojums" mobilitātē skolēni veidoja digitālas prezentācijas un darbojās radošajās darbnīcās, iepazīstot vietējo dzīvesveidu un vēsturi.

Sākoties projektam, mācību procesa laikā skolēni intensīvi apguva dažu mobilo aplikāciju un tiešsaistes instrumentu izmantošanu, lai radītu lieliskus projekta materiālus. Visi materiāli ir pieejami Rīgas 95. vidusskolas mājaslapā Erasmus+ sadaļā: <https://r95vsk.lv/erasmusplus> Projektam bija būtiska loma arī skolēnu personības izaugsmē, veicinotpašapziņu, empātiju un spēju darboties daudzveidīgā vidē, kā arī skolotāju profesionālajā attīstībā, jo projektā tika izmantotas radošās un starpdisciplinārās pieejas mācību procesa bagātināšanai. Projektā skolēni paši veica pētījumus par savas valsts vēsturi, tradīcijām, kas ir nodotas no paaudzes paaudzē. Projekta aktivitātes attīstīja skolēnu patriotisko uzvedību, liekot viņiem atskatīties uz savas valsts pagātni un izcelsmi, kā arī paplašinot redzesloku par citām kultūrām un to daudzveidību. Projekts "Iesācēja ceļveži" kalpoja kā iedvesmojošs piemērs tam, kā starptautiska sadarbība var stiprināt skolēnu līdzdalību, radošumu un digitālās prasmes, vienlaikus izceļot katras valsts kultūras bagātību.

 4.1.2. 2025. gada 1. jūnijā skola sāka realizēt apstiprināto Erasmus+ projektu "LEAD: līderība, entuziasms, aktivitātes, dialogi"Nr. 2025-1-LV01-KA122-SCH-000339878. Projekta mērķi ir:

* pilnveidot pedagogu zināšanas un prasmes līderības jomā, sekmējot mūsdienīgu mācību metožu izmantošanu darbā ar izglītojamiem, kā arī veicinot pieredzes apmaiņu un sadarbību ar citu skolu pedagogiem;
* attīstīt skolēnu līderības prasmes, nodrošinot iespēju mācīties no labās prakses piemēriem ārzemju skolās, stiprinot pašpārvaldes iniciatīvas, kritisko domāšanu un sadarbības prasmes.

Projekta mērķa grupa: pedagogi un skolu vadības pārstāvji, izglītojamie un to vecāki. Projekta rezultātā pedagogi un izglītojamie attīstīs līderības prasmes un izpratni par to nozīmi, veicinot aktīvāku iesaisti skolas un mikrorajona dzīvē. Pedagogi iegūs jaunas prasmes un metodes, ko izmantos ikdienas darbā un sadarbībā ar izglītojamiem.

 4.2. Skola turpina piedalīties arī eTwinning projektos.

4.2.1. 2024. gada 31. augustā Erasmus+ projekts "Iesācēja ceļveži" Nr.2022-1-LV01-KA210-SCH-000082730 ir ievietots arī eTwinspace vidē <https://school-education.ec.europa.eu/en/etwinning/projects/beginner-guides-0> .

4.2.2. 2024. gada 31. oktobrī Rīgas 95. vidusskola sāka īstenot jaunu eTwinning projektu "Fakts vai mīts?" Projekta partneri:

* vidusskola "Institut Joan Guinjoan i Gispert", Tarragona, Spānijā;
* vidusskola "Dudu Haci Mehmet Gebizli Girl Anatolian Imam Hatip High School" Antalijā, Turcijā;
* vidusskola "Die Klaus-Harms-Schule" Kappelnā, Vācijā.

Projektā "Fakts vai mīts?" piedalījās pusaudži vecumā no 15 līdz 18 gadiem. Viņi veidoja un spēlēja KAHOOT viktorīnas, kuru mērķis bija atklāt patiesus faktus un lauzt stereotipus par dalībvalstīm, kā arī iepazīstināt ar katras valsts kultūras mantojumu. KAHOOT spēlēs projekta partneriem bija jāmin, kurš apgalvojums par citas valsts partneriem ir patiess un kurš – aplams. Pēc katras spēles izglītojamie aizpildīja anketu un novērtēja spēli, izmantojot dažādas refleksijas metodes. Veidojot viktorīnas par partnervalstīm, dalībnieki iepazina mītus un stereotipus, kas saistīti ar partnervalstu kultūru un sabiedrību, un pētīja patiesos faktus, kas slēpjas aiz mītiem. Informācija par projektu ir <https://school-education.ec.europa.eu/en/etwinning/projects/fact-or-myth> .

4.2.3. 2024. gada 16. decembrī skola iesaistījās eTwinning projektā "Sociālo zinātņu aptaujas" ("Social Sciences Surveys"). Projekta koordinators - Francijas vidusskola Lycée Jacques Cartier, kas atrodas Senmalo pilsētā (Bretaņā). Projekta mērķis ir izpētīt Eiropas pusaudžu dzīvesveidu un kultūras aspektus. Piecu Eiropas valstu (Zviedrijas, Turcijas, Spānijas, Francijas un Latvijas) vidusskolas izglītojamie, kas piedalījās projektā, aizpildīja tiešsaistē aptaujas par 8 tēmām, tādām kā ēšanas paradumi, labsajūta skolā, dzīvesvieta un vide, dzimumidentitāte, brīvā laika pavadīšana u.c. Pēc datu apkopošanas vizuālā informācija tika publicēta tiešsaistē <https://school-education.ec.europa.eu/en/etwinning/projects/social-sciences-surveys-0> .

**4.3. Citi projekti**

4.3.1. 2024. gada decembrī un 2025. gada janvārī Rīgas 95. vidusskola piedalījās Indijas skolas SUCHITRA Academy International School <https://suchitra.in/> tiešsaistes projektā ChitraKatha, uzņemot īsās filmas. Projektā piedalījās 11.c un 11.b klases izglītojamie, sadarbojoties ar datorikas, vēstures un sociālo zinību un angļu valodas pedagogiem. Projekts sniedza iespēju Rīgas 95. vidusskolas izglītojamajiem iedziļināties radošajā kino pasaulē, apgūstot filmu veidošanas procesus no pirmsprodukcijas līdz reklāmas posmam. Izglītojamie veidoja filmu plakātus, treilerus un īsas filmas, kā arī pētīja dažādas tēmas, lai attīstītu savas radošās un tehniskās prasmes. Tiešsaistes Suchitran Starptautiskais filmu festivāls ChitraKatha, kurā tika prezentēti projekta rezultāti, notika 2025. gada 22. janvārī. Projekts ne tikai veicināja skolēnu radošumu un sadarbības prasmes, bet arī sniedza starptautisku pieredzi, sadarbojoties ar skolu partneriem no Indijas. Rīgas 95.vidusskolas un Indijas skolas izglītojamie plakāti un treileri ir ievietoti skolas mājaslapā: <https://95vsk.lv/section/projekti> .

4.3.2. 2025. gada aprīlī Rīgas 95. vidusskola piedalījās projektā "Pasaules mantojums **–** jauniešu redzējums 2025" ("World Heritage - A Youthful Vision 2025"), kuru kopš 1995. gada organizē Banská Štiavnica pašvaldība. Informācija par projektu tika publicēta <http://www.sdod.banskastiavnica.sk/#uvod> . Zīmējumu konkurss bija paredzēts bērniem no pasaules mantojuma pilsētām. Skolas bērni bija aicināti piedalīties, izmantojot savu radošumu, lai pārstāvētu savu pasaules mantojuma pilsētu vai jebkuru citu vietu pasaulē. Godalgoto darbu izstādes atklāšana notika 2025. gada jūnijā Banskā Štiavnicā, vēlāk izstādi rīkos arī citās Pasaules mantojuma pilsētās. Skolēnu darbi ir publicēti skolas mājaslapā: <https://95vsk.lv/section/projekti>.

4.3.3. 2025.gada pavasarī skolaskomanda (divi skolēni un datorikas skolotājs)piedalījās"Karriere Quantum"(<https://www.goethe.de/prj/lqs/en/ktn.html?wt_sc=karrierequantum>) izglītojošās nometnes atlasē. Nometnes mērķis ir palīdzēt jauniešiem izprast savas personīgās stiprās puses, attīstības potenciālu un iespējamo karjeras virzienu, apvienojot pašizpēti, praktiskus uzdevumus un mentoru atbalstu. Atlases ietvaros izglītojamie aizpildīja padziļinātu motivācijas anketu**,** kurā tika aicināti reflektēt par savām personiskajām īpašībām, talantiem, interesēm, līdzšinējo pieredzi un nākotnes iecerēm. Dalība šajā procesā veicināja pašapziņu un pašrefleksiju, attīstīja rakstiskās izteiksmes un argumentācijas prasmes, ļāva izglītojamiem strukturēti analizēt savus mērķus un motivāciju un sniedza vērtīgu pieredzi turpmākajai dalībai līdzīgos konkursos un projektos.

4.4. Projekts "Latvijas skolas soma"

Projekts " Latvijas skolas soma", kuras mērķis dod iespēju Latvijas skolēniem iepazīt Latvijas mākslas un kultūras nozares ( mūziku, teātri, dejas, cirku, vizuālo mākslu, kino, arhitektūru, dizainu), kā arī sasaistīt pasākumus ar mācību un audzināšanas darbu. Mūsu skolā šajā mācību gadā bija organizēti tādi pasākumi, kā teātra izrāde “Prātīgas tikšanās” Mihaila Čehova teātrī, teātra izrāde “Pelnrušķīte” Mihaila Čehova teātrī, Muzejpedagoģiskā nodarbība “Laiks spēlēties” Bauskas muzejā, muzejāpedagoģiska programma “Renesances laika spēles” Bauskas pilī, koncertlekcija “No tautas tērpa līdz gaismas pilij: Mūzikas Latvijas kultūras kanonā”, interaktīva performance “Purvītis. Koši pelēkais latvietis”, leļļu izrāde “Mēness taurenis”, koncerts “Barikāžu dziesmas”. Visi pasākumi palīdz paplašināt redzesloku, attīstīt estētisko gaumi un veicina cieņu pret latviešu kultūru un tradīcijām. Skolēni mācās analizēt un diskutēt par redzēto, tādējādi attīstot kritisko domāšanu un komunikācijas prasmes. Šādi pasākumi arī stiprina klases kolektīvu un motivē bērnus aktīvāk iesaistīties sabiedriskajā dzīvē un veicina pilsonisko audzināšanu.

4.5. Atbalsta programmas "Neformālās izglītības pasākumi, t.sk. latviešu valodas apguve, Ukrainas bērniem un jauniešiem" ietvaros laika posmā no 01.10.2024 līdz 01.12.2024 tika realizēti dažādi neformālās izglītības pasākumi ar 10 ukraiņu izglītojamiem, uzsvaru liekot uz latviešu valodas apguvi: latviešu valodas prasmju (runāšana, klausīšanās, rakstīšana, lasīšana) apgūšanu vai nostiprināšanu, Latvijas dabas un kultūrtelpas iepazīšanu, ukraiņu valodas, tradīciju un kultūras vērtību saglabāšana un praktizēšanu, dažādu darbību formu izmatošanu pasākumu īstenošanā: valodas mācīšanas un mācīšanās nodarbības, radošās darbnīcas, ekskursija, muzeja/kultūras pasākuma apmeklējums.

**5. Citi sasniegumi un izglītības iestādei būtiskā informācija**

**5.1.** **Citi sasniegumi:**

 2024./ 2025. mācību gadā - 127 izglītojamie piedalījās dažādas olimpiādēs un konkursos. Izglītojamie ieguva pilsētas 7 godalgotas vietas un atzinības mācību priekšmetu olimpiādēs šādos mācību priekšmetos: ķīmijā, angļu valodā, ģeogrāfijā, vēsturē, fizikā. Rīgas 34. vidusskolas organizētajā vokālistu un angļu valodas konkursā ''SINGLISH" 7. klases izglītojamais ieguva 2 atzinības. Portāla Uzdevumi.lv konkursā "Matemātiskais ķēriens" 7.klases izglītojamais ieguva Atzinību. Mūsu skolas vidusskolas posma izglītojamie brīvi un pārliecinoši lieto angļu valodu un apliecināja to dažādos debašu turnīros: LOGUS turnīrā Bērnu u Jauniešu centrā "Kaņieris", "BEAVER CUP" turnīrā Zolitūdes ģimnāzijā, Rīgas Valsts klasiskās ģimnāzijas Tiešsaistes paņeļdiskusijā, kur 5. izglītojamie saņēma sertifikātus . Sadarbībā ar Indijas skolu mūsu 11.klases izglītojamie izveidoja īsfilmas angļu valodā. Starptautiskajā matemātikas konkursā "Ķengurs" piedalījās 2.-9. klašu 106 izglītojamie, pieci ieguva godalgotas vietas, tajā skaitā iegūta 30. vieta Latvijā. 2.klašu vidū no 2384 dalībniekiem 9 vieta Latvijā (2. klases skolniece), 3.klašu grupā 1.vieta skolā (3. klases skolnieks), 4.klašu grupā 1.vieta skolā 4. klases skolniece). Latvijas skolēnu zinātniski pētniecības valsts 49. konferencē tika iesniegti 4 darbi, divi izglītojamie saņēma 2. pakāpes diplomus (dabaszinātnēs) reģionāla līmenī un divi izglītojamie saņēma 3. pakāpes diplomus (dabaszinātnēs) valsts līmenī. 6.-7.klašu komanda ieguva 2.vietu Rīgas valstspilsētas pašvaldības starpskolu sacensības florbolā. 5.klašu komanda ieguva 3.vietu Rīgas starpskolu sacensībās tautas bumbā. Kopā ar sporta klubu SHAKY, tika organizēti mūsu skolā sacensībās akvatlonā, ūdenspolo un triatlonā, kur katram dalībniekam būs iespēja uzrādīt savus labākos rezultātus. Mācību gada nogalē notika tradicionāls pasākums, kurā tika summināti izglītojamie, kuri guvuši augstākos rezultātus (1.- 3.vietas un atzinības) olimpiādēs, konkursos un zinātniski pētniecības darbu konferencēs. Dalība mācību priekšmetu olimpiādēs, dažādos konkursos un sporta sacensībās, dod iespēju skolēniem apliecināt savas zināšanas un varēšanu, kā arī gūt vērtīgu pieredzi.

2024./2025.mācību gadā martā mūsu skolas 8.-9. klašu grupu 38 izglītojamie piedalījās Latvijas OECD PISA 2025 izmēģinājuma pētījumā sadarbībā ar Latvijas Universitāti. OECD Starptautiskās skolēnu novērtēšanas programmas (OECD PISA) galvenais mērķis – nodrošināt stabilu atskaites sistēmu, ar kuru salīdzināt un kurai atbilstoši uzraudzīt izglītības kvalitātes attīstību. Īstenojot OECD PISA programmu, tika novērtēts, cik lielā mērā skolēni, kuri gatavojas beigt pamatskolu, apguvuši zināšanas un prasmes, kuras nepieciešamas pilnvērtīgai līdzdalībai sabiedrības dzīvē, kā arī šo skolēnu spēju analizēt mācībās gūto pieredzi un attiecināt to uz dažādām dzīves situācijām ārpus skolas un turpinot mācības. Pētījuma laikā skolēniem bija jāizpilda tests, kurā iekļauti dabaszinātņu, lasīšanas, matemātikas uzdevumi, kā arī bija jāaizpilda aptauja, kurā tika prasīts skolēna viedoklis par sevi, ģimeni, skolu un skolotājiem.

Gan skolēna pildītās aptaujas, gan testi ir konfidenciāli un nevienam ne skolā, ne ārpus tās, skolēna atbildes netika izpaustas, Pētījuma dati tika izmantoti tikai apkopotā veidā. Pētījumu atskaitēs netika minēts ne skolas nosaukums, ne skolēnu vārdi, jo pētījums bija paredzēts izglītības sistēmu kvalitātes novērtēšanai starpvalstu mērogā.

**5.2. Izglītības iestādes informācija par galvenajiem secinājumiem:**

**5.2.1**. **Pēc valsts pārbaudes darbu rezultātu izvērtēšanas par 2024./2025.m.g.**

 2024./2025. mācību gadā eksāmenu sesijā 9. klasei piedalījās 86 izglītojamie. Valsts pārbaudes darbu rezultāti ir pietiekamā līmenī. Centralizētajā eksāmenā latviešu valodā kopvērtējums ir 41,85%, kas ir par 16,65% zemāks nekā valstī. Izglītojamie parādīja labākus sasniegumus runā un saziņā (77,54%), bet jāpilnveido darbs pie tekstveides (31.06%). Centralizētajā eksāmenā angļu valodā kopvērtējums ir 58,14%, kas ir zemāks nekā valstī par 7.66% . Kā pozitīvu tendenci skola var atzīmēt, ka 34% izglītojamo ieguva B1 valodas apguves līmeni. Izglītojamie parādīja labākus sasniegumus runāšanā (77,39%) un rakstīšanā (58,55%), bet jāpilnveido darbs pie lasīšanas prasmēm (48,53%). Centralizētajā eksāmenā matemātikā kopvērtējums ir 51,22%, kas ir par 2,58% zemāks nekā valstī. Skolēniem jāpilnveido darbs pie kompleksu problēmu risināšanas (32,02%). Valsts pārbaudes darbu rezultāti vidusskolā optimālajā līmenī matemātikā ir augstāki nekā valstī par 14,8% (58,5%). Latviešu valodā un svešvalodā sasniegumi ir zemāki nekā valstī: latviešu valodā par 13,1% (42,8%), svešvalodā par 3,4% (57,3%). Skola uzskata, ka ir nepieciešams pilnveidot darbu pie teksta veidošanas latviešu valodā (37,45%), pie klausīšanās prasmēm angļu valodā (33,11%) un jāpilnveido darbs pie kompleksu problēmu risināšanas matemātikā (27%).

 Valsts pārbaudes darbu rezultāti vidusskolā augstākajā līmenī ir augstāki nekā valstī: bioloģijā par 3% (55%, valstī 52%), ķīmijā par 14,6% (67,6%, valstī 53%), programmēšanā par 29% (80%, valstī 51%). Skola uzskata, ka eksāmenā bioloģijā izglītojamie apliecināja prasmes (68,3%), tomēr ir nepieciešams pilnveidot darbu pie kompleksu problēmu risināšanas prasmju attīstīšanas (47%). Sasniegumi matemātikā ir zemāki nekā valstī par 4,6% (57,4%, valstī 62%), svešvalodā (angļu) par 5,7%. Ir nepieciešams pilnveidot darbu pie klausīšanās (39%) angļu valodā, jāpilnveido darbs pie kompleksu problēmu risināšanas prasmēm matemātikā (30,8%) un nepieciešams pilnveidot darbu pie teksta analīzes latviešu valodā un literatūrā (41,2%), jāpievērš uzmanība pie prasmēm fizikā (37%).

**5.2.2. par sasniegumiem valsts pārbaudes darbos pēdējo trīs gadu laikā.**

 Izglītojamo vidējie statistiskie sasniegumi valsts pārbaudes darbos vispārējās pamatizglītības mazākumtautības programmas apguves noslēgumā 9. klasē attiecībā pret vidējiem valsts rezultātiem ir sekojoši: matemātikā – vidējais vērtējums 9. klasē ir 51,22%, valstī 53,8%. Svešvalodā (angļu) skolas vidējais vērtējums ir par 7,6% mazāks nekā valstī, latviešu valodā mazāks nekā valstī par 16,6%. Salīdzinājumā ar 2023. /2024. m.g. centralizēto eksāmenu rezultāti skolā ir paaugstinājušies matemātikā - par 7,8%, svešvalodā (angļu) - augstāk par 5,8%. Salīdzinot rezultātus ar 2022. /2023.mācību gadu, tie ir augstāki visos centralizētajos eksāmenu priekšmetos - matemātikā augstāk par 4,7%, svešvalodā (angļu) par 5,5%, latviešu valodā par 3,1%, bet salīdzinājumā ar valsts rezultātiem ir mazāk par 5%.

 Izglītojamo vidējie statistiskie sasniegumi valsts pārbaudes darbos vidējās izglītības programmas apguves noslēgumā attiecībā pret vidējiem valsts rezultātiem optimālā apguves līmenī: angļu valodā ir par 3,4% zemāki nekā valstī (57,3%, valstī 60,7%), latviešu valodā par 13,1% zemāki nekā valstī (42,8%), bet matemātikā par 14,8% augstāki nekā valstī (58,5%, valstī 43,7%). Salīdzinājumā ar 2023./2024. mācību gadu vidējie statistiskie sasniegumi paaugstinājušies matemātikā un angļu valodā, sasniegumi latviešu valodā pazeminājušies par 6,2%. Salīdzinot 2022./2023. mācību gada sasniegumus optimālā apguves līmenī var secināt, ka vidusskolas izglītojamo rādītāji skolā statistiski samazinājušies angļu valodā (par 3%), latviešu valodā (par 8%), bet uzlabojušies rezultāti matemātikā (par 6%). Izglītojamajiem ir labi attīstītas runātprasmes gan latviešu, gan angļu valodā bet jāpilnveido darbs pie tekstveides. Vidusskolas izglītojamo sasniegumi centralizētajos eksāmenos augstākā līmenī skolā statistiski samazinājusies angļu valodā (par 3,2%), latviešu valodā (par 8,2%), bet uzlabojušies rezultāti matemātikā (par 8%), ķīmijā (par 13%), bioloģijā (par 5%) un programmēšana ( par 6%) salīdzinot ar iepriekšējiem mācību gadiem. Sasniegumi ķīmijā, bioloģijā un programmēšanā ir augstāki nekā valstī par 14,6%, 3% un 29% attiecīgi. Ir nepieciešams pilnveidot darbu pie tekstveides prasmju attīstīšanas un runāšanas prasmju attīstīšanas latviešu valodā atbilstoši jaunajam saturam.

**5.3. Izglītības iestādes galvenie secinājumi par izglītojamo ikdienas mācību sasniegumiem.**

Izglītības iestādes ikdienas darbu raksturo šādi rādītāji: 29,9 % pamatizglītības posmā ikdienas izglītības procesā sasniedz augstus un optimālus mācību rezultātus (vidēji 6 balles un augstāk), 20,2 % vidējās izglītības posmā ikdienas izglītības procesā sasniedz augstus un optimālus mācību rezultātus (vidēji 6 balles un augstāk). Vidējie statistiskie ikdienas mācību sasniegumi summatīvajos vērtējumos 5.-9.klašu grupā ir 6,9 un 10.-12.klašu grupa ir 6,59. Visas skolas vidējais vērtējums mācību gada noslēguma - 6,8. Kopumā ikdienas summatīvie vērtējumi iestādē ir optimālā un pietiekamā līmenī. Izglītības iestāde apkopo un analizē informāciju un datus par izglītojamo ikdienas mācību sasniegumiem, veic nepieciešamos uzlabojumus savā darbībā, izglītojamiem ir iespējams saņemt nepieciešamo atbalstu. Ir stiprinātas skolēnu latviešu valodas zināšanas veiksmīgai pārejai uz mācībām latviešu valodā, veicināta lasītprasme, veicināta latviešu valodas izmantošana sarunvalodā arī ārpus mācību stundām.

**6. Informācija par** **izglītības iestādes akreditācijā** **vai izglītības iestādes v**

**adītāja novērtēšanā norādīto uzdevumu izpildi**

|  |  |
| --- | --- |
| Uzdevums | Informācija par izpildi |
| Ir nepieciešams precizēt attīstības plānošanas dokumentos noteiktos izglītības kvalitātes mērķus un uzdevumus, nodrošinot, ka tie ir viennozīmīgi saprotami, izmērāmi gan kvalitatīvi, gan kvantitatīvi, tādējādi paredzot, kādi būtiski uzlabojumi izglītības procesa īstenošanā tiek plānoti mērķu un uzdevumu izpildes rezultātā. | Attīstības plānā 2025.-2028.gadam ir noteikti izglītības kvalitātes mērķi un sasniedzamie rezultāti, lai nodrošinātu sabalansētu izglītības iespēju piedāvājumus, kas atbilst personības un sabiedrības izglītības vajadzībām (pirmskolas, pamatizglītības, vidējas izglītības un interešu izglītības programmas). Plānā tiek paredzēts līdz 2028. gadam par 5% palielināt to skolēnu īpatsvaru, kuri centralizētajos eksāmenos sasniedz vismaz 60% no maksimāli iespējamā punktu skaita. |
| Ir nepieciešams nodrošināt normatīvajos aktos noteikto nepieciešamo izglītību un profesionālo kvalifikāciju visiem izglītības iestādes pedagogiem, kā arī izstrādāt plānu pedagogu profesionālās kompetences pilnveidei, nodrošinot savlaicīgu tās izpildi saskaņā ar tiesību aktos noteiktajām prasībām. |  Tiek izstrādāts plāns pedagogu profesionālās kompetences pilnveidei, ar mērķi uzlabot pedagogu profesionālo kompetenci (ikgadēji apmācīto pedagogu īpatsvars 50%).Tiek nodrošināts normatīvajos aktos noteikto nepieciešamo izglītību un profesionālo kvalifikāciju visiem izglītības iestādes pedagogiem. |
| 1. Izglītības iestādes vadītājamregulāri uzraudzīt: pedagogu valsts valodas lietojuma kvalitāti mācību un audzināšanas procesā nodrošinot tā atbilstību normatīvo aktu prasībām;
2. Pedagogu kompetenci veicināt izglītojamo valsts valodas pratību mācību stundā ievērojot konsekventas prasības valsts valodas lietojumam.
3. Visu iesaistīto mērķgrupu valsts valodas lietojuma regularitāti un kvalitāti formālajā un neformālajā vidē.
 | 1. Notika vienotā sanāksme ar mācību jomu vadītājiem un metodisko klašu grupu vadītājiem, kā arī sanāksme ar tehnisko personālu par valsts valodas lietojuma kvalitāti un regularitāti gan formālajā, gan neformālajā vidē. Metodisko jomu sanāksmes un metodisko klašu grupās tika pārrunāts par valsts valodas lietojuma kvalitāti mācību un audzināšanas procesā.
2. Jauni klašu audzinātāji un pedagogi iepazīstināti ar normatīvo aktu prasībām par valsts valodas lietojuma kvalitāti mācību un audzināšanas procesā (tika veikti papildinājumi mācību un klases stundas vērošanas lapās par latviešu valodas lietojumu).
3. Pedagogi un tehniskais personāls regulāri lieto valsts valodu formālajā un neformālajā vidē.
 |

**7. Informācija par izglītības iestādes 2024./2025.m.g. apmeklējumā**

**noteikto uzdevumu ieviešanu**

|  |  |  |
| --- | --- | --- |
| **Uzdevumi** | Plānots | Izpildes termiņš  |
| 1. Nodrošināt izglītojamajiem, kuri saskaras ar mācību grūtībām, kas saistītas ar valsts valodas lietojuma nepietiekamu līmeni, vēl plašākus individuālos atbalsta pasākumus, lai sekmētu izglītības programmas īstenošanu latviešu valodā 1., 2., 4., 5., 7. un - 8. klasēs.   | 1.1. Skolotāju palīgu iesaiste 7. klasēs (vienotas skolas kontekstā) stundās, lai palīdzētu skolēniem mācībās latviešu valodā;1.2. Nodrošināt logopēda darbu ar skolēnu runas, valodas un rakstu valodas traucējumu diagnosticēšanu, valodas traucējumu koriģējoši attīstošo darbību.1.3. Grāmatu lasīšana latviešu valodā pagarinātās dienas grupas laikā. Projektu nedēļa Latviešu grāmatai 500! 1.4. Daudzveidīgo mācību platformu lietošana (uzdevumi.lv, soma.lv, skolo.lv un ctt.).1.5. Skolēnu diagnostika.1.6. Skolēnu piedalīšanās dažāda veida pasākumos (Pavasara koncerts, Pop-iela); radošos konkursos, filmas skatīšana un apspriede, tikšanās ar interesantām personībām, kas nāk no latviskas vides.1.7. Edurio aptauja 1.- 2., 4.-5., 7.-8. klasēs skolēniem un skolotājiem par Vienotas skolas ieviešanu un pāreju uz mācībām valsts valodā.1.8. Bibliotēkāru atbalsta pasākumi lasīšanas veicināšanai un kritiskās domāšanas attīstībai: piemeklēt skolēnam viņa lasītprasmes un zināšanu līmenim atbilstošu tekstu, strādāt ar skolēniem gan individuāli, gan grupās – pārrunāt izlasīto, diskutēt par dažādām tēmām.  | 01.02.2025. - 31.05.2025.01.02.2025. - 31.05.2025.08.03.2025., 20.03.2025.01.02.2025. - 31.05.2025.01.02.2025. - 31.05.2025. |
| 2.Nodrošināt izglītojamajiem atgādņu izstrādni un efektīvu to izmantošanu. | 2.1. Seminārs skolotājiem "Atgādņu izmantošana sākumskolā-efektīvs mācību instruments".2.2. Atgādņu izstrāde mācību jomās un metodisko klašu grupās. | 10.03.2025., 13.03.2025.01.02.2025. - 31.05.2025. |
| 3.Izstrādāt skolas ieteikumus pedagogiem mūsdienīgas un efektīvas mācību stundas/nodarbības īstenošanai, lai veidotu vienotu redzējumu par kvalitātes prasībām izglītības procesā. | 3.1. Direktora vietnieku sanāksme par ieteikumu izstrādāšanu. 3.2. Papildinājumu veikšana mācību stundas vērošanas lapā (izmantot Solo taksonomiju, atgādnes).3.3. Atgādņu sagatavošana pedagogiem ar deviņiem mācību notikumiem efektīvai mācību stundai (pēc R.Gaņje), izmantojot piedāvātais modelis stundu plānošanai un vadīšanai, lai ikviens skolēns sasniegtu stundas rezultātu un iemācītos.3.4. Pedagoģiskā sēde "Skolas pārmaiņu kvalitātes īstenošana pārejā uz Vienotu skolu".3.5. Lekcija pedagogiem "Taksonomijas".3.6. Izstrādāt mūsdienīgo un efektīvu mācību stundu skolotājiem. | 06.02.2025.20.02.2025.12.02.2025.līdz 31.05.2025.13.03.2025.13.03.2025.01.02.2025. - 31.05.2025. |
| 4. Apkopot secinājumus par izglītības procesa kvalitāti 2024./2025. mācību gadā, balstoties mācību stundu vērošanā iegūto datu analīzē. | 4.1. Mācību darba analīze 2024./2025.m.g.4.2. Audzināšanas darba analīze 2024. /2025. m.g., balstoties uz audzināšanas stundu vērošanas analīzi un 1.-12. klašu audzinātāju gada analīzi. 4.3. Interešu izglītības nodarbību vērošanas analīze.4.4. Forums “Vienota skola - vienota valoda”. | 01.02.2025. - 31.05.2025.2025.gada jūnijs2025.gada maijs2025.gada 23. maijs |
| 5.Izglītojamo mācību sasniegumi tiek atspoguļoti elektroniskajā žurnālā *e-klase* atbilstoši skolas izstrādātās skolēnu mācību sasniegumu vērtēšanas kārtības prasībām.  | 5.1. E-žurnālu pārbaude e-klasē.5.2. Summatīvo pārbaudes darbu vērtēšanas atbilstība skolas vērtēšanas kārtībai. | 10.03.2025.-14.03.2025.2025.gada maijs |
| 6.Pedagogiem pilnībā nodrošināt mācību procesa īstenošanu valsts valodā 1., 2., 4., 5., 7. un-8. klasēs.  |  6.1. Mācību stundu vērošana.6.2. Klases stundu vērošana;6.3. Aptaujas Edurio izveide vecākiem un skolēniem par latviešu valodas izmantošanu stundās. | 01.02.2025. - 31.05.2025.01.02.2025. - 01.05.2025.01.02.2025. - 31.05.2025.2025.gada janvāris-maijs |
| 7.Mācību jomu un pedagogu sadarbības grupu ietvaros izstrādāt vienotu metodiku, kā efektīvāk veicināt izglītojamo valsts valodas pratību ikdienā. | 7.1. Sanāksme ar mācību jomu vadītājiem un metodisko klašu grupu vadītājiem.7.2. Skolotāju tikšanas pieredzes apmaiņai.7.3 Sanāksme ar jaunajiem klašu audzinātājiem (klases stundas vērošanas lapa ar papildinājumiem latviešu valodas lietojumam). | 20.02.2025.katru nedēļu mazajās grupās11.03.2025. |
| 8.Izvērtēt, kā valsts valodas pratības pilnveide ietekmējusi izglītojamo mācību sasniegumus 2024. /2025.mācību gadā. | 8.1. Monitoringa darbs latviešu valodā 1. – 4. klasēs.8.2. CE mēģinājums latviešu valodā 9. klasēm.8.3. Monitoringa darbi latviešu valodā 5., 6., 7., 8.kl. skolēniem. | 23.04.2025.04.02.2025.2025.gada aprīlī |
| 9.Veicināt valsts valodas lietojuma kvalitāti un regularitāti gan formālajā, gan neformālajā vidē visām iesaistītajām mērķgrupām, tai skaitā pedagogiem savstarpējās sarunās. | 9.1. Vienotā sanāksme ar mācību jomu vadītājiem un metodisko klašu grupu vadītājiem par valsts valodas lietojuma kvalitāti un regularitāti gan formālajā, gan neformālajā vidē.9.2. Mācību jomu vadītāju un metodisko klašu grupu vadītāju sanāksme par valsts valodas lietojumu formālajā un neformālajā vidē un savstarpējās sarunās.9.3. Mācību jomu pedagogu sanāksmes un metodisko klašu grupu pedagogu sanāksmes par valsts valodas lietojumu formālajā un neformālajā vidē un savstarpējās sarunās. | 20.02.2025.20.02.2025.10.03.2025.-14.03.2025. |
| 10.Veicināt valsts valodas lietojuma kvalitāti un regularitāti gan formālajā, gan neformālajā vidē tehniskajiem darbiniekiem, veicot amata pienākumus skolā. |  10.1. Sanāksme par valsts valodas lietojumu ikdienā tehniskajiem darbiniekiem. | 17.04.2025. |

Izglītības iestādes vadītājs ­­­­­­­­­­­­­­­­­­­­­­­­­­­­­­­­­­­­­­ Sergejs Verhovskis

Saskaņots:

Rīgas valstspilsētas pašvaldības

Izglītības, kultūras un sporta departamenta direktora p.i.

I.Balamovskis